cyanic-selkie/wikianc huggingface dataset:
Kasper Lundell
Muuta
Lundellin isoveli Anton pelaa hyökkääjänä NHL-seura Florida Panthersissa ja hän on seuran ensimmäisen kierroksen varaus vuodelta 2020. Veljesten isä Jan Lundell pelasi omalla urallaan maalivahtina pudotuspelit mukaan lukien yhteensä 344 SM-liigaottelua ja hän kuului HIFK:n vuonna 2010–2011 Suomenmestaruuden voittaneeseen joukkueeseen. Jan loi uraa myös Ruotsissa, Saksassa, Tanskassa ja Tšekissä. Hän toimii nykyään HIFK:n maalivahtivalmentajana.
Sven Oftedal
Sven Oftedal (3. kesäkuuta 1905 Stavanger – 23. kesäkuuta 1948 Oslo) oli norjalainen lääkäri ja työväenpuolueen poliitikko. Hän istui suurkäräjillä sekä toimi Norjan sosiaaliministerinä vuosina 1945–1948.
Suomen sarjakuvaseura
thumb|300x300px|Suomen sarjakuvaseuran logo. Suomen sarjakuvaseura ry on vuonna 1971 perustettu sarjakuva-alan kattojärjestö. Seuran tarkoitus on lisätä sarjakuvan arvostusta, edistää hyvän sarjakuvan tuntemusta ja sarjakuvien kriittistä lukemista. Kotimaisen sarjakuvan hyväksi seura toimii muun muassa osallistumalla virallisten tukitoimien kehittämiseen ja tekemällä yhteistyötä sarjakuvapiirtäjien ammattijärjestön Sarjakuvantekijät ry:n kanssa.
Toiminnan näkyvintä puolta ovat vuosittaiset Helsingin sarjakuvafestivaalit, Sarjainfo-lehti, Puupäähattu-palkinto, Sarjakuvakeskus Helsingin Kalliossa sekä verkkopalvelut kuten Kvaak.fi ja Sarjakuvablogit.com. Suomen Sarjakuvaseuran kokoelma sijaitsee Aralis-kirjastokeskuksessa Helsingin Arabiassa.
Seura toimii vapaaehtoisvoimin ja jäseniä on noin 800.
Suomen sarjakuvaseuran verkkopalvelut
Aiemmin seura on ylläpitänyt myös Finnishcomics.info-sivustoa, joka oli suomalaisen sarjakuvan vientiä edistämään luodun Finnish Comics Annual -antologiasarjan sivusto sekä kansainvälisen 24 tuntia sarjakuvaa -piirtämistapahtuman suomalaisia töitä kokoava sivustoa.
Bebra
pienoiskuva|250px|Bebran sijainti Hersfeld-Rotenburgin piirikunnassa. Pienemmässä kuvassa piirikunnan sijainti Hessenin osavaltiossa.
Suomen sarjakuvaseura
Sarjainfo-lehti
Sarjainfo on alan vanhin ja laajin erikoislehti ja ilmestynyt neljästi vuodessa jo vuodesta 1972. Lehdessä uutisoidaan sarjakuvamaailman tapahtumia Suomesta ja ulkomailta, esitellään ja haastatellaan sarjakuvantekijöitä, raportoidaan festivaaleilta ja muista tapahtumista, arvostellaan sarjakuvajulkaisuja.
Bebra
Bebra on kaupunki Hersfeld-Rotenburgin piirikunnassa Hessenin osavaltiossa keskisessä Saksassa. Se sijaitsee noin 120 kilometriä Frankfurt am Mainista koilliseen ja noin 45 kilometriä Kasselista kaakkoon.
Suomen sarjakuvaseura
Sarjainfo-lehti
Vuonna 2023 Sarjainfo palkittiin Vuoden sarjakuvatekona Tampere Kuplii -sarjakuvafestivaaleilla.
Bebra
Maantiede
Bebra sijaitsee Hessenin koillisosassa Fuldan varrella. Sitä ympäröi usea vuoristo: Stölzinger Gebirge pohjoisessa, Richelsdorfer Gebirge idässä, Seulingswald kaakossa ja Knüllgebirge lounaassa.
Jane Thynne
Jane Thynne (s. 1961 Venezuela ) on toimittaja ja kirjailija, joka on kirjoittanut toisen maailmansodan aikaan sijoittuvia historialliallisia romaaneja. Hän on myös freelancetoimittaja ja kirjoittaa säännöllisesti aikakauslehtiin sekä sanomalehtiin.
Suomen sarjakuvaseura
Seuran kokoelma Aralis-kirjastokeskuksessa
Kokoelma sijaitsee Taideteollisen korkeakoulun kirjastossa, Aralis-kirjastokeskuksessa. Sarjakuvaseuran kokoelma sisältää aineistoa yli 100 hyllymetriä, ja teoksia kokoelmassa on yhteensä noin 5 000 nimikettä:
Bebra
Historia
Alkuaan Bebra tunnettiin nimellä Biberaho (Dorf am Biberfluss, kylä Biber-joen varrella). Sittemmin nimi vääntyi muotoon Bibera ja viimein muotoon Bebra.
Haaralammi (Hattula)
Haaralammi eli myös Haaralampi on Kanta-Hämeessä Hattulassa Myllykylän lounaispuolella erämaassa sijaitseva lampi.
Maantietoa
Lammen pinta-ala on 2,1 hehtaaria ja se on 300 metriä pitkä ja 100 metriä leveä. Se sijaitsee soistuneella metsäalueella Tuiskulammin kanssa samalla ojitetulla Pahasuolla. Sen rantaviivan pituus on 750 metriä ja sen rannat ovat soistunutta metsämaata. Lampi on autio, mutta sen länsipuolelta kulkee suon ylitse metsäautotie. Hattulan ja Hämeenlinnan välinen kuntaraja on 100 metrin etäisyydellä.
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Ruokojoen valuma-alue kuuluu. Lammen vedenpinnan korkeus on 131,5 metriä mpy. Lampeen on johdettu seitsemän suo-ojaa, joista yksi tuo vettä Valkealammista. Sen laskuoja lähtee sen luoteispäästä ja se laskee 2,5 kilometrin päässä Raidonjärveen.
Jane Thynne
Lapsuus, opiskelu ja ura
Thynne syntyi Venezuelassa mutta vietti lapsuutensa Lontoossa kahden veljensä kanssa. Koulun jälkeen hän oli vuoden Old Vic -teatterissa kunnes jatkoi opiskelua St Anne's Collegessa Oxfordissa. Valmistuttuaan hän meni BBC:lle harjoittelijaksi. Oltuaan siellä muutaman vuoden hän siirtyi The Sunday Timesin toimittajaksi, minkä jälkeen hän on työskennellyt myös The Daily Telegraph- ja The Independent -sanomalehdissä. Tehtyään ensimmäisen sopimuksensa romaanista hän on jatkanut uraansa lehdistössä freelancetoimittajana. Hän tekee myös töitä BBC:llä Radio 4 -kanavalle sekä Sky TV:lle.
Thynne oli naimisissa 23. maaliskuuta 2018 kuolleen kirjailija Philip Kerrin kanssa. Myös Kerr kirjoitti toisen maailman sodan aikaan sijoittuvia romaaneja. Heillä on kolme lasta. Thynne asuu Lontoossa.
Bebra
Historia
Varhaisin asiakirjamaininta Bebrasta on vuodelta 786. Bebra oli vuosisatoja maalaiskylä, joka tunnettiin muun muassa pellavastaan. Se oli myös liikenteen solmukohta: vanha postitie eli Die alte Poststraße kulki paikkakunnan kautta. Bebra jäi kuitenkin läheisen Rotenburgin varjoon. Vasta 1849 käyttöön otettu rautatieyhteys antoi Bebralle kasvusysäyksen. 1800-luvun loppua kohden Bebrasta kehittyi yksi Saksan tärkeimmistä rautateiden solmukohdista. Väkiluku moninkertaistui ja elinkeinorakenne muuttui maatalouspainotteisesta kaupan ja palvelujen suuntaan. Kaupunkioikeudet Bebra sai 1935. Toinen maailmansota katkaisi kehityksen, mutta se jatkui jälleen sodan jälkeen aina 1970-luvulle. Hyvät liikenneyhteydet houkuttelivat Bebraan teollisuusyrityksiä. Kylmän sodan aikana Bebra oli myös rajanylityspaikka. 1980-luvulla tavaraliikenne väheni, ja sen myötä katosi työpaikkoja.
Talous ja liikenne
Vaikka rautatien merkitys Bebralle on ajan mittaan vähentynyt, paikkakunta on edelleen leimallisesti rautatieläiskaupunki. Bebran asema sijaitsee neljän ratalinjan solmukohdassa: Bebra–Fulda, Halle–Bebra, Göttingen–Bebra ja Bebra–Baunatal-Guntershausen. Bebrassa on myös elektroniikkateollisuutta, kuten Continental Automotive GmbH ja m.a.l. Effekt Technik GmbH.
Bebra sijaitsee Bundesstraße 27:n ja Bundesstraße 83:n risteyksessä. BAB 4 kulkee Bebran eteläpuolitse. Kaupungin alueella kulkevat pyörätiet Hessische Radfernweg R1 ja D-Route 9 (Weser-Romantische Straße).
Game Rankings
Game Rankings on verkkosivusto, joka ylläpitää arvostelukokoelmaa muiden sivujen arvostelemista videopeleistä, ja laskee arvostelut yhteen saadakseen keskiarvot jokaiselle pelille. Sivuston kilpailijoihin lukeutuvat GameStats, Game Ratio, ja Rotten Tomatoes. Sivuston perustaja on Scott Bedard.
Henry Fordin Säätiö
Henry Fordin Säätiö on suomalainen vuonna 1947 perustettu moottoriliikenteen ja koneellisen maatalouden tutkimusta edistävä tukeva säätiö. Sen perustivat Sakari Tuomioja ja Magnus Rydman.
Elisabeth (Belgian kruununprinsessa)
Prinsessa Elisabeth, Brabantin herttuatar, (s. 25. lokakuuta 2001 Anderlecht, Bryssel) on Belgian kruununprinsessa. Hän on nykyisen kuninkaan Philippen ja kuningattaren Mathilden esikoinen.
Varhainen elämä
Elisabethillä on kaksi veljeä Gabriel (s. 2003) ja Emmanuel (s. 2005) sekä yksi sisko Eléonore (s. 2008). Elisabeth peri kruununperijän arvon isältään Philippeltä, josta tuli kuningas heinäkuussa 2013 Elisabethin isoisän Albert II:n luovuttua kruunusta.
Opinnot ja kuninkaalliset velvollisuudet
Lukio-opintonsa prinsessa on suorittanut Walesissa IB-linjalla. Tämän jälkeen hän palasi Belgiaan suorittamaan vuoden mittaisen sotilaan peruskoulutuksen. Syksyllä 2021 Elisabeth aloitti historian ja politiikan tutkimuksen opinnot Oxfordin yliopistossa.
Elisabethista tulee aikanaan Belgian ensimmäinen kuningatar, sillä ennen hänen syntymäänsä lakia muutettiin siten, että myös naispuolinen perijä voi nousta hallitsijaksi.
Elisabethista tuli vuonna 2013 Brabantin herttua, joka on perinteisesti ollut kruununperijän käyttämä titteli.
Yksityiselämä
Prinsessa osaa sujuvaa ranskaa, hollantia, englantia ja saksaa.
Nicolae Văcăroiu
thumb|right|Nicolae Văcăroiu Nicolae Văcăroiu (s. 5. joulukuuta 1943) on romanialainen Sosiaalidemokraattisen puolueen poliitikko. Hän on toiminut maansa pääministerinä vuosina 1992–1996 ja senaatin puheenjohtajana 2000–2008.
Văcăroiu oli siirtymävaiheen presidenttinä aikavälillä 20. huhtikuuta – 23. toukokuuta 2007 parlamentin erotettua presidentti Traian Băsescun virantoimituksesta ennen viraltapanokansanäänestyksen jatkettua hänen kauttaan.
Shirley Temple
Shirley Jane Temple (vuodesta 1950 Shirley Temple Black; 23. huhtikuuta 1928 Santa Monica, Kalifornia, Yhdysvallat – 10. helmikuuta 2014 Woodside, Kalifornia, Yhdysvallat) oli yhdysvaltalainen Oscar-palkittu näyttelijä, laulaja, tanssija ja Yhdysvaltain Ghanan- ja Tšekkoslovakian-suurlähettiläs. Temple oli lapsinäyttelijänä suosionsa huipulla vuosina 1934–1938, jolloin hän oli Hollywoodin suosituin näyttelijä.
Ura näyttelijänä
Shirley Jane Temple syntyi 23. huhtikuuta 1928 Santa Monicassa Kaliforniassa. Hän oli vanhempiensa Georgen ja Gertruden kolmas lapsi.
Templen ensimmäinen kokopitkä elokuva oli musikaali Stand Up and Cheer (1934). Templesta tuli nopeasti hyvin suosittu, ja hän alkoi saada 150 dollarin viikkopalkkaa, mikä oli enemmän kuin hänen isänsä ansaitsi pankkityössään. Temple alkoi tehdä elokuvia Foxille, kuten Tässä tulen minä!, Pikku päivänsäde, Pikku eversti ja Säteilevät silmät. Yleisösuosionsa vuoksi hänelle myönnettiin erityinen ”pikku-Oscar” vuoden 1935 Oscar-gaalassa.
Temple esitti elokuvissaan tyypillisesti ihastuttavaa pikkulasta, joka saa iloisuudellaan ja viattomuudellaan ihmisten murheet kääntymään iloksi musikaalisessa loppukohtauksessa. Templen tanssipartnereita elokuvissa olivat esimerkiksi Buddy Ebsen, George Murphy ja Bill Robinson. Templen äiti piti tyttärensä uran ohjaksia tiukasti käsissään. Templea käytettiin paljon myös mainoskasvona, ja hänen kuvillaan myytiin kaikenlaisia tuotteita. Hänen mukaansa nimettiin alkoholiton cocktail Shirley Temple.
thumb|upright|left|Temple näyttelijänuransa huipulla vuonna 1938. Temple oli suosionsa huipulla vuosina 1934–1938, jolloin hän oli Hollywoodin suosituin näyttelijä ja kansainvälinen elokuvatähti. Hän oli myös nuorin Time-lehden kanteen kuvattu, Kuka kukin on -kirjaan otettu ja Oscarin voittanut henkilö. Templen vuosiansiot vuonna 1938 olivat 307 000 dollaria.
Templen suosio hiipui toisen maailmansodan aikana, kun hänestä tuli murrosikäinen. Hän esiintyi 1940-luvulla elokuvissa teinitytön rooleissa ja jätti elokuvat vuonna 1949. Vuosina 1931–1949 Temple näytteli kaikkiaan 57 elokuvassa, joista 45 oli pitkiä elokuvia. Hän esiintyi vielä kahdessa lasten televisiosarjassa vuosina 1959–1961.
Ura politiikassa
thumb|upright|Temple vuonna 1990. Lopetettuaan elokuvauransa Temple siirtyi politiikkaan. Hän tuki Kaliforniassa entisiä kollegojaan George Murphya ja Ronald Reagania. Temple pyrki vuonna 1967 kongressiin republikaanien edustajana. Vuonna 1969 hänet nimitettiin Yhdysvaltain YK-edustajaksi. Sen jälkeen hän toimi Yhdysvaltain suurlähettiläänä Ghanassa (1974–1976), Yhdysvaltain ulkoministeriön protokollapäällikkönä ja vuosina 1981–1988 Foreign Affairs Instituten seminaarijohtajana. Vuosina 1989–1992 hän toimi Yhdysvaltain Tšekkoslovakian-suurlähettiläänä.
Temple kuoli vuonna 2014.
Yksityiselämä
Temple meni naimisiin John Agarin kanssa 17-vuotiaana vuonna 1945. Pariskunta erosi vuonna 1950. Heillä oli yksi lapsi. Vuonna 1950 Temple meni naimisiin Charles Alden Blackin kanssa, ja tämä avioliitto kesti aina Charlesin kuolemaan vuoteen 2005 asti. Tästä avioliitosta syntyi kaksi lasta.
Dworshakin vesivoimalaitos
Dworshakin vesivoimalaitos on United States Army Corps of Engineersin operoima ja omistama vesivoimalaitos Clearwater-joen pohjoishaarassa Idahon osavaltion pohjoisosassa, Yhdysvalloissa. Betonirakenteinen voimalaitospato on Yhdysvaltain kolmanneksi korkein.
Dworshakin vesivoimalaitos on varustettu kahdella 90 megawatin ja yhdellä 220 megawatin yksiköllä, ja laitoksen asennettu kokonaisteho on 400 megawattia. Voimalaitos tuotti vuoden 2015 aikana 1,63 terawattituntia sähköä.
Historia
Pato sai rakennusluvan vuoden 1962 Flood Control Actin myötä, ja rakennustyöt käynnistyivät vuonna 1966. Voimalaitos valmistui kesäkuussa 1972, jolloin alkoi myös sen käyttö tulvanhallintaan. Voimalaitos kytkettiin sähköverkkoon yhdeksän kuukautta myöhemmin maaliskuussa 1973. Padon tukinuittojärjestelmät valmistuivat toukokuussa 1979, ja niitä käytettiin 1980-luvun puoliväliin saakka, jolloin tukkien kuljetus siirtyi metsäautoteiden parantumisen seurauksena muille kuljetusmetodeille.
Tuiskulammi
Tuiskulammi tai myös Tuiskulampi on Kanta-Hämeessä Hattulassa Myllykylän lähellä sijaitseva lampi.
Maantietoa
Lammen pinta-ala on 1,3 hehtaaria ja se on 200 metriä pitkä ja 100 metriä leveä. Se on ojitetulla Pahasuolla sijaitsevasta kahdesta lammesta läntisin. Toinen lampi on Haaralammi. Sen rantaviivan pituus on 500 metriä ja sen rannat ovat kokonaan soistunutta metsämaata. Lampi on autio eikä sinne johda tietä. Haaralammin ohittava tie kulkee 150 metrin päässä.
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Ruokojoen valuma-alue kuuluu. Lammen vedenpinnan korkeus on 131,5 metriä mpy. Siihen on johdettu kaksi Pahasuon ojista ja sen laskuoja, joka lähtee lammen itäpäästä, yhtyy pian Haaralammista lähtevään laskuojaan. Se laskee 2,5 kilometrin päässä Raidonjärveen.
Leonard Leisching
Leonard John ”Len” Leisching (11. syyskuuta 1934 – 25. helmikuuta 2018) oli eteläafrikkalainen nyrkkeilijä ja olympiamitalisti.
Leisching voitti painoluokan 57 kg pronssia Helsingin kesäolympialaisissa 1952. Hän kilpaili olympiatasolla myös Melbournessa 1956.
Jalmar Lehtimäki
Jalmari Valfrid Vilhelminpoika Lehtimäki (23. joulukuuta 1896 Vahto – 7. helmikuuta 1934 Moskova, Neuvostoliitto) oli turkulainen punapäällikkö Suomen sisällissodassa.
Hänen veljiään olivat punapäällikkö ja lentäjäsankari Verner Lehtimäki sekä kirjailija Konrad Lehtimäki. Hän otti osaa Suomen sisällissotaan Vilppulan rintamalla ja Tampereella. Sodan jälkeen hän pakeni Venäjälle, kävi merisotakoulun ja otti osaa Itämeren laivaston lentäjänä Kronstadtin kapinan kukistamiseen. Vuonna 1923 hän muutti veljensä Vernerin kanssa Kiinaan Shanghaihin ja sieltä 1924 Yhdysvaltoihin. Hän palasi 1932 Venäjälle ja toi Yhdysvalloista mukanaan lentokoneita.
Virallisten tietojen mukaan Jalmar Lehtimäki kuoli vatsasyöpään Kremlin Botkinin sairaalassa. Jalmarin lapsenlapsen käsitys on, että Jalmarille aiheutettiin sairaalassa tarkoituksellisesti niin vaikeat vammat, että hän kuoli pian leikkauksen jälkeen. Toinen mahdollinen selitys kuolemalle on se, että hän kuoli Yhdysvalloista tuodun lentokonelastin purkamisen aikana tapahtuneen ampumisen jälkiseurauksiin.
Charles Friedek
Charles Michael Friedek (s. 26. elokuuta 1971 Gießen) on saksalainen kolmiloikkaaja, lajin maailmanmestari.
Vuonna 1999 Friedek loikki sisäratojen MM-kilpailuissa Maebashissa kultaa halliennätyksellään 17,18. Seuraavana kesänä hän voitti ulkoratojen maailmanmestaruuden Sevillassa tuloksella 17,59. Talvella 2000 Friedek voitti sisäratojen EM-kultaa Gentissä loikittuaan 17,28. Kesällä 2002 hän sijoittui hopealle Münchenin EM-kilpailuissa tuloksella 17,33.
Friedek voitti Saksan mestaruuden ulkoradoilla kuusi ja sisäradoilla viisi kertaa.
Tuomas M. S. Lehtonen
Tuomas Martti Samuel Lehtonen (s. 8. tammikuuta 1960 Helsinki) on suomalainen historiantutkija ja Suomalaisen Kirjallisuuden Seuran (SKS) pääsihteeri vuodesta 2004.
Elämä ja ura
Lehtonen valmistui ylioppilaaksi Tapiolan iltalukiosta 1980 ja filosofian maisteriksi Helsingin yliopistosta 1987 pääaineenaan yleinen historia ja sivuaineena kotimainen kirjallisuus ja Suomen historia. Hän opiskeli myös taidehistoriaa, klassillista filologiaa, filosofiaa ja yleistä kirjallisuustiedettä. Lehtonen vaikutti professori Matti Viikarin tutkijaryhmässä ja hänet ohjasi keskiajan tutkimuksen pariin filosofian professori Simo Knuuttila.
Vuosina 1987–1988 Lehtonen toimi Tiede & edistys -aikakauskirjan toimitussihteerinä. Vuosina 1988–1999 ja 2000 hän toimi tutkijana Helsingin yliopiston Renvall-instituutissa. Hän väitteli filosofian tohtoriksi 1996 aiheenaan 1100- ja 1200-luvun vaihteen latinankielinen runous (Carmina Burana). Lehtonen on ollut Helsingin yliopiston Euroopan historian dosentti vuodesta 1999. Hän toimi Renvall-instituutin johtajana 2000–2004. Hän on ollut tutkijana ja johtajana useissa Suomen Akatemian tutkimushankkeissa. Lehtoselta on ilmestynyt yli sata tieteellistä julkaisua.
Ringsaker Blad
Ringsaker Blad on norjalainen vuonna 1935 perustettu paikallislehti, jonka toimitus on Brumunddalissa Ringsakerin kunnassa. Lehti ilmestyy kolmesti viikossa ja kuuluu Amedia-konserniin.
Andries Nieman
Andries Christiaan ”Dries” Nieman (11. syyskuuta 1927 – 13. elokuuta 2009 ) oli eteläafrikkalainen nyrkkeilijä ja olympiamitalisti.
Nieman voitti yli 81-kiloisten painoluokan pronssia Helsingin kesäolympialaisissa 1952 hävittyään välierässään yhdysvaltalaiselle Ed Sandersille.
Kreikan parlamentti
Kreikan parlamentti on Kreikan tasavallan ylin lakia säätävä elin, jonka 300 jäsentä valitaan nelivuotisille kausille. Parlamentti on yksikamarinen.
Vuoden 2019 vaaleista lähtien edustukseltaan suurin puolue Kreikan parlamentissa on keskustaoikeistolainen Uusi demokratia.
Historia
Kreikan parlamentti perustettiin vuonna 1843, jolloin kuningas Otto pakotettiin myöntämään maalle uusi perustuslaki syyskuun 3:n päivän vallankumouksen jälkeen ja Kreikasta tuli perustuslaillinen monarkia. Tuolloin parlamentti oli kaksikamarinen ja koostui varsinaisesta parlamentista sekä senaatista. Lainsäädäntövalta kuului kuninkaalle yhdessä parlamentin ja senaatin kanssa. Parlamentti on ottanut kreikankielisen nimensä antiikin Kreikan kaupunkivaltioiden neuvostoista eli buleista.
pienoiskuva|vasen|upright=1.1|[[Kreikan parlamenttitalo Ateenan keskustassa.]] Kreikan valtiomuodon vaihtuessa myös parlamenttia koskeva lainsäädäntö on vaihtunut usein. Alkuvaiheen perustuslaillisen monarkian kausi kesti vuodet 1843–1862. Tämän jälkeen seurasi kaksi niin kutsuttua kruunatun demokratian kautta vuosina 1864–1909 ja 1911–1924, jolloin parlamentin oikeudet lisääntyivät. Varsinainen parlamentaarinen demokratia nykyisessä mielessä Kreikasta tuli ensimmäistä kertaa vuoden 1927 perustuslain myötä. Tuolloin parlamentista tuli ylin lakiasäätävä elin, presidentin valtaoikeuksia vähennettiin, puolueiden asema tunnustettiin ja todettiin ensimmäistä kertaa, että hallituksen on nautittava parlamentin luottamusta.
Parlamentti toimi aluksi niin kutsutussa vanhassa parlamenttitalossa ja muutti entiseen kuninkaalliseen palatsiin, nykyiseen parlamenttitaloon vuonna 1935. Ensimmäinen kokoontuminen uudessa parlamenttitalossa oli 1. heinäkuuta kyseisenä vuonna.
Parlamenttivaalit
Parlamenttivaalit järjestetään yleensä neljän vuoden välein, ellei parlamenttia hajoteta tätä ennen. Vaaleissa jaetaan parlamentin 300 paikasta 250 kolmen prosentin äänikynnyksen ylittäneiden puolueiden ääniosuuksien mukaisesti. Lisäksi suurin puolue saa 20–50 lisäpaikkaa. Seurauksena puolueen on mahdollista saada parlamenttiin yksinkertainen enemmistö, mikäli sen ääniosuus on noin 40 prosenttia tai enemmän.
Vaalit suoritetaan vaalipiireittäin, joita on vuodesta 2018 lähtien 59. Parlamentin paikoista jaetaan 288 vaalipiireittäin ja loput 12 maanlaajuisesti.
Viimeisimmät Kreikassa järjestetyt parlamenttivaalit ovat:
Vuoden 2014 lopulla Kreikan hallitus menetti luottamuksensa hävittyään presidentin viran täyttämistä koskevan äänestyksen. Tämän seurauksena maassa järjestettiin uudet vaalit 25. tammikuuta 2015. Vaalit nähtiin merkittävinä euroalueen velkakriisin kannalta. Vaalit voitti vasemmistoliitto Syriza ja pääministeriksi nousi Aléxis Tsípras. Tsíprasin I hallituksessa olivat Syriza ja Itsenäiset kreikkalaiset -puolueet.
Syrizan jouduttua sisäisiin riitoihin Kreikan lainaehtoja koskeneen kansanäänestyksen jälkeen Tsípras erosi pääministerin tehtävistä, ja maassa järjestettiin uudet vaalit 20. syyskuuta 2015. Vaaleissa Syriza säilytti asemansa suurimpana puolueena. Seuraavat vuoden 2019 vaalit aikaistettiin syyskuulta heinäkuulle Syrizan kärsittyä tappion saman kevään aluevaaleissa. Vaalit voitti Uusi demokratia ja pääministeriksi nousi Kyriákos Mitsotákis. Puolue voitti myös seuraavat, touko- ja kesäkuun 2023 vaalit.
Parlamentin toiminta
Parlamentti kokoontuu säännönmukaisesti yleiskokouksiin sekä tarvittaessa. Parlamentin keskeisimmät tehtävät ovat lakien säätäminen sekä hallituksen parlamentaarinen valvonta. Parlamentti tekee päätökset yleensä yksinkertaisella enemmistöllä, jossa enemmistön on muodostuttava vähintään neljäsosasta edustajista. Parlamentti voi äänestää hallituksen luottamuksesta sekä muun muassa esittää tälle välikysymyksiä. Parlamentti valitsee Kreikan presidentin.
Nykyinen kokoonpano
Parlamentissa istuvat puolueet ja niiden paikkamäärät ovat kesäkuun 2023 vaalien jälkeen:
Simon Wiesenthal
Simon Wiesenthal (31. joulukuuta 1908 Buczacz, Itävalta-Unkari (nykyinen Butšatš, Ukraina) – 20. syyskuuta 2005 Wien, Itävalta) oli itävallanjuutalainen arkkitehti ja toisen maailmansodan aikaisten natsirikollisten jäljittäjä.
Ihmisenä Wiesenthalia pidettiin omapäisenä, yhteistyökyvyttömänä ja huonosti kritiikkiä sietävänä. Wiesenthal joutuikin kritiikin kohteeksi sekä muiden juutalaisten että kotimaansa, Itävallan, taholta. Esimerkiksi 1950-luvulla Wiesenthal ja Maailman juutalaiskongressi olivat erimielisiä siitä, miten natseihin tulisi suhtautua: Wiesenthal vaati moraalista hyvitystä, kun taas juutalaiskongressi kaipasi myös rahallista hyvitystä Länsi-Saksalta Israelille. Itävallassa taas konservatiivit eivät pitäneet Wiesenthalin vanhojen asioiden kaivelusta, ja vasemmisto syytti – kuitenkin perusteettomasti – Wiesenthalia amerikkalaisten vakoojaksi.
Vuonna 2010 ilmestynyt elämäkerta kertoi Simon Wiesenthalin olleen Israelin tiedustelupalvelun Mossadin palkkalistoilla. Kirjaa siteeranneen New York Times -lehden mukaan itävallanjuutalainen Wiesenthal sai Mossadilta kuukausipalkkaa ja Israelin passin.
Jax
Jax voi tarkoittaa:
Simon Wiesenthal
Elämänvaiheet
Wiesenthal syntyi rikkaaseen juutalaisperheeseen tuolloin Itävalta-Unkariin kuuluneessa Buczaczissa. Hänen isänsä oli tukkukauppias. Wiesenthal opiskeli arkkitehdiksi Prahassa ja perusti oman arkkitehtitoimiston. Toisen maailmansodan syttyessä Wiesenthal asui silloin Puolalle kuuluneessa Lwówin kaupungissa (kaupunki kuuluu nykyisin Ukrainalle ja tunnetaan nimellä Lviv). Sodan alkuvaiheessa Neuvostoliiton vallattua Lwówin Wiesenthal lahjoi neuvostoliittolaisen virkamiehen ja vältti näin juutalaisille Neuvostoliiton valtaamilla alueilla yleisen kohtalon eli joko teloituksen tai karkotuksen Siperiaan. Natsi-Saksan vallattua Lwówin 1941 Wiesenthal joutui ensin pakkotyöleirille ja myöhemmin monille keskitysleireille. Vuoden 1945 toukokuussa amerikkalaiset vapauttivat Mauthausenin keskitysleirin, jossa Wiesenthal oli.
Sodan loputtua hän työskenteli jonkin aikaa Yhdysvaltain maavoimille ja keräsi tietoa Nürnbergin oikeudenkäyntejä varten. Wiesenthal perusti Linziin, Itävaltaan, dokumenttikeskuksen, jossa kerättiin laajan avustajaverkoston kokoamia tietoja natseista. Mielenkiinto Wiesenthalin työtä kohtaan kuitenkin väheni kylmän sodan voimistuessa, ja keskus suljettiin vuonna 1954. Wiesenthal kuitenkin avasi keskuksen uudelleen Wienissä vuonna 1961.
Wiesenthal ja hänen järjestönsä vaikutti yli 1 200 natsin oikeuteen tuomisessa. Merkittävimpänä saavutuksenaan Wiesenthal piti Adolf Eichmannin Argentiinassa vuonna 1960 tapahtunutta sieppausta. Muita merkittäviä saavutuksia olivat Treblinkan keskitysleirin johtajan, Franz Stanglin, sieppaus Brasiliassa vuonna 1967 ja Anne Frankin pidättäneen natsiupseerin, Karl Silberbauerin, paikallistaminen.
Simon Wiesenthal -keskus
Vuonna 1977 joukko amerikkalaisia rabbeja perusti Wiesenthalin nimeä kantavan Simon Wiesenthal -keskuksen Los Angelesissa, Kaliforniassa, jatkamaan Wiesenthalin työtä.
Veronikan kaksoiselämä
Veronikan kaksoiselämä on puolalaisen Krzysztof Kieślowskin ohjaama elokuva, joka sai ensi-iltansa vuonna 1991. Elokuvan ovat käsikirjoittaneet Kieślowski ja Krzysztof Piesiewicz. Elokuvan pääosassa esiintyy Irène Jacob. Musiikin on säveltänyt Zbigniew Preisner.
Veronikan kaksoiselämä merkitsi Kieślowskille siirtymistä työskentelemään Puolan ulkopuolelle.
Arvioita
Video-oppaassa vuodelta 1994 Olavi Similä sanoo elokuvaa eurooppalaiseksi taide-elokuvaksi parhaimmillaan ja antaa sille neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever sanoo juonta täysin epäuskottavaksi mutta elokuvaa komeaksi ja antaa sille kaksi tähteä neljästä.
Digipaino
Digipaino on painotekniikka, jolla paperille muodostetaan kuva suoraan digitaalisesta lähteestä. Joidenkin lähteiden mukaan digipainotekniikoiksi luetaan kaikki painaminen, joissa kuvanmuodostus tapahtuu digitaalisesti, myös suurkokomustesuihkutulostimilla ja vastaavilla. Yleisin digipainotekniikka on elektrofotografia, joka tunnetaan myös nimellä xerografia. Tekniikkaa hyödynnetään erityisesti pienempien sarjojen painamiseen ja silloin, kun painotuotteeseen tarvitaan personointi. Myös mustesuihkutulostus on yleinen digipainomenetelmä.
Digipainotekniikkaa hyödynnettäessä painosmäärät voivat olla hyvinkin pieniä, jopa vain yksi kappale. Haittana on korkeampi yksikköhinta verrattuna tuhansien kappaleiden massapainotuotteisiin.
Digitaalinen painotekniikka erottuu perinteisistä painotekniikoista monella tavalla, esimerkiksi:
Paini kesäolympialaisissa 1904
Kesäolympialaisten 1904 painissa kilpailtiin vapaapainissa seitsemässä sarjassa. Vapaapaini oli ensimmäistä kertaa olympialaisten ohjelmassa, kun aiemmin oli kilpailtu pelkästään kreikkalais-roomalaisessa painissa. Myös painoluokat olivat ensi kertaa mukana. Painin kaikki osanottajat olivat yhdysvaltalaisia.
Simo Susi
Simo Juhonpoika Susi (17. huhtikuuta 1896 Metsäpirtti – 14. tammikuuta 1938 Petroskoi) oli suomalainen punaupseeri ja osuuskaupan johtaja.
Karjalan kannaksella Metsäpirtin lähellä Lapanaisissa suutari ja pienviljelijä Juha Suden perheeseen syntynyt Simo Susi oli työssä kauppa-alalla ja johti Kivennavan osuuskauppaa. Suomen sisällissodassa hän kuului Kivennavan punakaartin esikuntaan. Hän pakeni sodan loppuvaiheessa huhtikuussa 1918 Venäjälle ja oleskeli jonkin aikaa Buin siirtolassa ja Siperiassa.
Susi kävi Pietarin kansainvälisen punaupseerikoulun keväällä 1919 ja osallistui Venäjän sisällissotaan 6. suomalaisen punarykmentin 5. komppanian konekiväärijoukkueen johtajana, pataljoonan konekivääriosaston johtajana ja pataljoonan komentajan Eyolf Mattssonin adjutanttina. Hän osallistui punaupseerikoulun jatkokurssille 1920 ja kuului SKP:n revolverioppositioon. Susi otti osaa Kronstadtin kapinan kukistamiseen maaliskuussa 1920 ja Karjalan metsäsissikapinan kukistamiseen talvella 1922 ollen Toivo Antikaisen johtaman Kiimasjärven retken varapäällikkönä. Susi valmistui jatkokurssilta syksyllä 1921 ja toimi Pietarin kansainvälisen sotakorkeakoulun opetuskomentajana.
Susi erosi puna-armeijasta 1924 ja oli sitten Petroskoissa Kirja-kustantamon johtajana 1926−1935 ja Neuvosto-Karjalan kansainvalistusasian komissaarina vuoteen 1935 saakka. Hänet erotettiin näistä viroista 1935 ja hän oli sitten Kontupohjan paperikombinaattitehtaan henkilöosaston päällikkönä. Susi kävi todistamassa Toivo Antikaisen oikeudenkäynnissä Suomessa maaliskuussa 1936. Susi vangittiin Stalinin puhdistuksissa heinäkuussa 1937, tuomittiin kuolemaan ja ammuttiin tammikuussa 1938. Susi rehabilitoitiin heinäkuussa 1956.
Simo Susi oli naimisissa 1918 Venäjälle siirtyneen SDP:n kansanedustaja Mikko Virkin tyttären Alisa Virkin (s. 1898) kanssa vuodesta 1921 alkaen. Alisa Virkki oli sota-ajan Siperiassa poikansa ja tyttärensä kanssa ja he pääsivät muuttamaan sodan jälkeen Leningradiin.
Seulaset
thumb|Tältä Seulaset näyttävät paljain silmin katseltuna tai perusoptiikan läpi katsottuna.
Seulaset eli Plejadit (Messierin luettelon kohde M45) on taivaan kirkkaimpia avoimia tähtijoukkoja, joka sijaitsee Härän tähdistössä.
Havaintohistoria
thumb|left|160px|[[Nebran kiekko, vuotta 1600 eaa. edeltävältä ajalta peräisin oleva eurooppalainen pronssiesine, jossa on vanhin tunnettu Seulasia ja tähtitaivasta yleensäkin esittävä kuvaus. ]] Seulaset on kirkkain syvän taivaan kohde, ja se näkyy paljain silminkin selkeästi taivaalla. Siksi se on tunnettu jo esihistoriallisista ajoista lähtien. Ensimmäiset kirjalliset maininnat tähtijoukosta ovat peräisin antiikin Kreikasta, jossa se mainitaan muun muassa Homeroksen Iliaassa ja Odysseiassa (noin 7. tai 8. vuosisata eaa.) sekä Hesiodoksella (noin 700 eaa.?). Raamatussa joukko mainitaan kolme kertaa.
Jo kauan on tiedetty, että Seulasten tähdet muodostavat oikean tähtijoukon. John Michell laski vuonna 1767, että todennäköisyys kirkkaiden tähtien sijoittumiselle sattumanvaraisesti Seulasten tapaiseksi ryhmäksi oli vain 1:496 000, ja oletti siten oikein, että joukon tähtien täytyy liittyä fyysisesti toisiinsa.
Charles Messier liitti tähtijoukon luetteloonsa 4. maaliskuuta 1769, vaikka useimmat luettelon kohteista ovat himmeämpiä ja sumumaisempia – Messierin luettelon alkuperäinen tarkoitus oli välttää sekaannuksia komeettojen ja niitä muistuttavien "pysyvien" sumumaisten kohteiden välillä. On arveltu, että lisäämällä luetteloonsa alkuperäisten 42 kohteen jälkeen kirkkaita kohteita, kuten Orionin suuri kaasusumu (M42), avoin tähtijoukko Praesepe (M44) ja Plejadit (M45), Messier halusi suuremman ja suositumman luettelon kuin hänen kilpailijansa Nicolas Louis de Lacaille, jonka luettelossa samoin oli 42 kohdetta.
Mytologia
Kreikkalaisessa mytologiassa plejadit olivat seitsemän sisarusta, joita Orion jahtasi. He pyysivät apua Zeukselta, joka muutti heidät kyyhkyiksi ja sijoitti taivaalle. Sisarusten – Alkyone, Sterope (tai Asterope), Kelaino , Elektra , Maia, Merope ja Taygete – lisäksi heidän vanhempansa Atlas (isä) ja Pleione (äiti) ovat tähtijoukossa sen itäisellä reunalla.
Japanissa tähtijoukko tunnetaan nimellä Subaru. Samanniminen japanilainen autovalmistaja käyttää tähtijoukkoa myös logossaan.
Suomalaiset tunsivat tähtikuvion nimellä Seulaset, sillä kun seulan eli siivilän nosti taivasta kohti, loistivat sen epäsäännöllisistä rei'istä taivaan valo samalla tavalla kuin tähtikuviossa. Tähtijoukolla on ollut muitakin nimityksiä. Niitä olivat muun muassa Väinämöisen virsu ja Väinämöiset. Etelä-Karjalan länsiosassa tähtikuvio tunnetaan mm. nimellä Paukkusen tasku. Tähtisikermästä on myös käytetty harhaanjohtavasti nimeä Pikku Otava, sillä se muistuttaa jonkin verran Otavan tähdistöä, vaikkakin varsinainen Pieni Otava, Pieni karhu, sijaitsee aivan toisaalla.
Rakenne
Seulaset koostuvat lähinnä nuorista ja kuumista sinisistä tähdistä, jotka selvimmin näkyvät Maahan asti. Arviolta jopa 25 % joukon tähdistä on ruskeita kääpiöitä, tosin ne muodostavat vain 2 % joukon kokonaismassasta, joka vastaa noin 800 Auringon massaa. Tähtijoukko on syntynyt noin 100 miljoonaa vuotta sitten. Sen tähdet tulevat pysymään ryhmänä vielä noin 150 miljoonaa vuotta, jonka jälkeen se vähitellen hajaantuu tähtien nopeuden ylittäessä tähtijoukon pakonopeuden.
Heijastussumu
thumb|250px|Seulasten kartta. Erityisesti valokuvissa on nähtävissä heijastussumu Seulasten kirkkaimpien tähtien ympärillä. Se koostuu tähtien synnyn jälkeen yli jääneestä kaasusta ja pölystä. Se heijastaa tähtien sinertävää valoa, mistä johtuu sumun oma sininen väri. Se on liian kaukana tähdistä, jotta sen atomit voisivat ionisoitua tähtien säteilyn vaikutuksesta, jolloin se olisi emissiosumu. Sumun rakenne ei ole tasainen, vaan se koostuu kahdesta kuorimaisesta kerroksesta, jotka ovat tähtijoukon edessä Maasta katsottuna. Kuorimainen rakenne on ilmeisesti syntynyt, kun tähtien säteilypaine on työntänyt sumun materiaalia kauemmas avaruuteen. Kirkkaimmillaan sumu on Meropen ja Maian ympärillä. Merope-sumun (NGC 1435) löysi 19. lokakuuta 1859 Wilhelm Tempel 12-senttisellä peilikaukoputkella. Sumua kutsutaan löytäjänsä mukaan myös Tempelin sumuksi. Sumun eri tähtiä ympäröivät osat ovat saaneet omat tunnuksensa, katso yllä oleva taulukko.
Havainnointi
Seulasista on paljain silmin erotettavissa ainakin 6–9 tähteä säästä ja havaitsijan näkökyvystä riippuen. Jo ennen kaukoputken keksimistä 11–14 tähden paikat tunnettiin. Parhaiten tähtijoukko näkyy kiikarilla, ja hyvissä havainto-olosuhteissa on valovoimaisella välineellä erotettavissa myös häivähdys heijastussumusta ainakin Meropen ympärillä. Kaukoputkella voi nähdä useampia joukon tähtiä, mutta tällöin kohde ei enää mahdu näkökenttään pienelläkään suurennuksella.
Onni Sorsimo
Onni Einar Sorsimo, vuoteen 1919 Sohlman (12. syyskuuta 1899 Sysmä – 17. tammikuuta 1983 Sysmä) oli suomalainen maanviljelysneuvos, joka toimi Valtion viljavaraston johtajana sotavuosien aikana.
Sorsimon vanhemmat olivat maanviljelijä Sem Sorsimo, aiemmin Sohlman, ja Lovisa Nyberg ja puoliso vuodesta 1926 agronomi Anna Adolfina Luukkonen. Sorsimo tuli ylioppilaaksi Lahdessa 1918 ja valmistui agronomiksi Helsingin yliopistosta 1923, pääaineenaan maanviljelysoppi. Hän työskenteli valmistuttuaan kotitilallaan, mutta oli myös kunnavaltuutettu ja paikallisen maataloustuottajajärjestön puheenjohtaja. Vuonna 1925 hänestä tuli Tornatorin tilanhoitaja, joka vastasi yli tuhannen hehtaarin maa- ja puutarha-alueesta. Kun Tornator liitettiin Enso-Gutzeit-yhtiöön, Sorsimo jatkoi sen yliagronomina 1932–1940. Sorsimo paneutui etenkin suomalaisen ayrshirekarjan jalostamiseen, toimien myös Suomen Ayrshire-yhdistyksen johtotehtävissä. Vuonna 1940 Sorsimosta tuli Valtion viljavaraston johtaja sen siirryttyä kansanhuoltoministeriön alaisuuteen, ja samalla sota-ajan elintarvikehuollon ja säännöstelyn kannalta keskeinen vaikuttaja. Sotien jälkeen 1945 hän siirtyi kokopäivätoimiseksi maanviljelijäksi kotitilalleen, mutta jatkoi toimintaansa kotieläinten jalostusyhdistysten johdossa aina 1970-luvulle. Hänellä oli runsaasti myös muita luottamustehtäviä ja hän osallistui Sysmän kunnallispolitiikkaan. Maanviljelysneuvoksen arvonimen Sorsimo sai 1959.
Bill Thomas
William "Bill" Thomas (s. 20. kesäkuuta 1983 Pittsburgh, Pennsylvania, Yhdysvallat) on yhdysvaltalainen jääkiekkoilija, joka pelaa Saksan DEL-liigan Kölner Haiessa. Hän on pelipaikaltaan oikea laitahyökkääjä, mutta Thomas osaa pelata myös keskellä. Hän on pelannut urallaan myös NHL:ssä yhteensä 87 runkosarjaottelua tehopistein 16+12=28 ja keräten 18 jäähyminuuttia. Ilveksen urheilutoimenjohtaja Kari Heikkilän mukaan Thomas on taitava kiekollinen pelaaja, joka liikkuu hyvin ja on tyypiltään pelinrakentaja. Hän on Euroopassa myös Sveitsissä, KHL:ssä, Ruotsissa, Itävallassa ja Suomessa. Thomas laukoo oikealta.
Junioriura ja yliopistovuodet
Thomas kävi high schoolin Fox Chapel Area High Schoolissa, jonka jälkeen hän siirtyi kaudeksi 2000–2001 NAHL-junioriliigan Cleveland Jr. Baronsiin. Thomas pelasi siellä kaksi kautta, kunnes Tri-City Storm varasi hänet 62. pelaajana USHL:n varaustilaisuudessa 2002. Thomas siirtyi joukkueeseen kaudeksi 2002–2003, jolloin hän oli Stormin paras pistemies ja maalintekijä tehoilla 29+21=50. Thomas sijoittui koko liigan maalipörssissä kuudenneksi. Kaudella 2003–2004 hän oli joukkueensa paras pistemies ja syöttäjä tehoilla 31+38=69, joilla Thomas sijoittui USHL:n pistepörssissä kolmanneksi. Hän voitti myös koko liigan tehotilaston lukemalla +43. Thomas voitti myös pudotuspelien piste- ja maalipörssin tehoilla 9+7=16. Hän eteni Stormin kanssa aina Clark Cup -finaaleihin saakka, mutta mestaruuden vei kuitenkin Waterloo Black Hawks otteluvoitoin 3-1.
Kaudeksi 2004–2005 Thomas siirtyi Nebraska-Omahan yliopistojoukkueeseen. Hän oli Freshman -vuotenaan joukkueensa paras maalintekijä Scott Parsen kanssa ja toiseksi paras pistemies hänen jälkeensä tehoilla 19+26=45, joilla Thomas jakoi CCHA:n pistepörssin kuudennen sijan Ohio Staten Tom Fritschen kanssa. Hänet valittiin kauden päätteeksi sarjan vuoden tulokkaaksi, toiseen tähdistökentälliseen ja tulokkaiden tähdistökentälliseen. Sophomore -vuotenaan 2005–2006 Thomas oli UNO:n paras maalintekijä ja toiseksi paras pistemies Scott Parsen jälkeen tehoilla 27+23=50, joilla hän voitti koko CCHA:n maalipörssin ja sijoittui pistepörssissä neljänneksi. Thomas valittiin kauden päätteeksi sarjan ensimmäiseen tähdistökentälliseen.
Ammattilaisura Pohjois-Amerikassa
Toisen yliopistokautensa päätteeksi, maaliskuussa 2006 NHL-varaamaton Thomas teki tulokassopimuksen Phoenix Coyotesin kanssa. Hän siirtyi heti seuran NHL-joukkueen vahvuuteen ja teki NHL-debyyttinsä 28. maaliskuuta 2006 Nashville Predatorsia vastaan. Thomas sai ottelussa jääaikaa 10.51 minuuttia. Hän keräsi ottelussa myös yhden kahden minuutin jäähyn koukkaamisesta. Thomas keräsi ottelusta teholukeman -1. NHL-uransa avausmaalin hän teki neljännessä ottelussaan 8. huhtikuuta 2006 ylivoimalla Dallas Starsia vastaan. Kaikkiaan Thomas pelasi kauden 2005–2006 aikana NHL:ssä yhdeksän runkosarjaottelua tehopistein 1+2=3.
Kauden 2006–2007 Thomas aloitti AHL-joukkue San Antonio Rampagessa, jossa tulokaskausi toi 47 runkosarjaottelussa tehot 13+20=33. Hänet valittiin myös AHL:n tähdistöotteluun, mutta Thomas joutui jättämään sen väliin, kun Coyotes kutsui hänet NHL-vahvuuteensa tammikuun 2007 lopulla. Thomas ei pelannut loppukaudella enää AHL:ään, vaan hän teki loppukaudella NHL:ssä 24 runkosarjaottelussa tehot 8+6=14. Heinäkuussa 2007 Thomas teki vuoden mittaisen jatkosopimuksen Coyotesin kanssa. Kauden 2007–2008 hän pelasi suurimmaksi osaksi Rampagessa. Thomas oli joukkueen paras maalintekijä ja toiseksi paras pistemies Matt Murleyn jälkeen tehoilla 24+28=52. Hän pelasi kauden aikana seitsemän NHL-ottelua ilman tehopisteitä.
Heinäkuussa 2008 Thomas teki vapaana agenttina vuoden mittaisen sopimuksen Pittsburgh Penguinsin kanssa. Hän pelasi kauden 2008–2009 aikana 16 NHL-ottelua tehopistein 2+1=3, mutta suurin osa Thomasin kaudesta eteni kuitenkin AHL-joukkue Wilkes-Barre/Scranton Penguinsissa. Syyskuussa 2009 hän liittyi ammattilaistry-out -sopimuksella Toronto Maple Leafsin harjoitusleirille, mutta Thomas jäi kuitenkin ilman jatkosopimusta. Marraskuussa hän siirtyi ammattilaistry-outille AHL-joukkue Springfield Falconsiin, jossa Thomas pelasi 33 ottelua, kunnes hän siirtyi tammikuussa 2010 loppukaudeksi Sveitsin National League A:n HC Luganoon.
Thomas teki heinäkuussa 2010 vapaana agenttina vuoden mittaisen ja kaksisuuntaisen NHL-sopimuksen Florida Panthersin kanssa. Hän pelasi kauden 2010–2011 suurimmaksi osaksi farmijoukkue Rochester Americansissa, jonka sisäisen maalipörssin toisen sijan Thomas jakoi Mike Kostkan kanssa edellään vain Mike Duco. NHL:ssä hän pelasi kauden aikana 24 runkosarjaottelua tehopistein 4+3=7. Thomas liittyi Panthersin syksyn 2011 harjoitusleirille vapaana agenttina, mutta hänet lähetettiin sen päätteeksi seuran uuteen farmijoukkueeseen, San Antonio Rampageen. Thomas oli kaudella 2011–2012 tehoilla 27+25=52 joukkueen paras maalintekijä ja jakoi sisäisen pistepörssin voiton Bracken Kearnsin kanssa. Pudotuspeleissä hän oli Rampagen paras maalintekijä viidellä osumallaan sekä jakoi sisäisen tehotilaston voiton Tyson Strachanin ja Michael Caruson kanssa lukemalla +3. Joulukuussa 2011 Thomas nousi Panthersin NHL-vahvuuteen, joten hän teki joukkueen kanssa loppukauden kattavan, kaksisuuntaisen jatkosopimuksen. Thomas pelasi kauden aikana seitsemän NHL-ottelua tehden yhden maalin.
Heinäkuussa 2012 Thomas teki vapaana agenttina vuoden mittaisen sopimuksen Colorado Avalanchen kanssa. Hän pelasi kauden 2012–2013 kokonaan farmijoukkue Lake Erie Monstersissa, AHL:ssä, syyskauden osaksi NHL:n työsulunkin vuoksi. Thomas oli joukkueen paras maalintekijä ja kolmanneksi paras pistemies tehoilla 22+21=43.
Siirtyminen Eurooppaan
Kaudeksi 2013–2014 Thomas siirtyi vuoden mittaisella sopimuksella KHL:n kroatialaisen laajennusjoukkue Medveščak Zagrebin riveihin. Kesäkuussa 2014 hän teki joukkueen kanssa vuoden mittaisen jatksopimuksen. Kaudella 2014–2015 Thomas oli tehoilla 18+18=36 Medveščakin paras maalintekijä ja toiseksi paras pistemies Pascal Pelletierin jälkeen. Joukkue osallistui kauden aikana myös Spengler Cupiin. Seuralla oli palkanmaksuongelmia ja syyskuussa 2015 hän otti niihin julkisesti kantaa tukemalla joukkuetoveriaan Mark Dekanichia, joka oli myös Medveščakin harvoja ongelman julkisesti esille nostaneita pelaajia.
Thomas siirtyi kaudeksi 2015–2016 vuoden mittaisella sopimuksella Ruotsin SHL-liigassa pelanneen MODO Hockeyn joukkueeseen. Hän toimi kauden aikana myös joukkueen varakapteenina. Thomas jakoi 12 osumallaan MODO:n sisäisen maalipörssin toisen sijan Emil Petterssonin kanssa edellään vain Victor Olofsson. Joukkue putosi kauden päätteeksi HockeyAllsvenskaniin. Kaudeksi 2016–2017 hän siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Thomas jakoi Mestarien liigassa joukkueen sisäisen pistepörssin voiton Brett Olsonin ja Ryan Duncanin kanssa sekä sisäisen maalipörssin voiton Thomas Rafflin kanssa tehoilla 4+2=6. EBEL:n pudotuspeleissä hän oli Salzburgin paras maalintekijä Rafflin ja Thomasin kanssa viidellä osumallaan.
Moonbin
Moonbin (oik. Moon Bin, hangul: 문빈; hanja: 文彬; uudistettu latinisaatio: Mun Bin; 26. tammikuuta 1998 Cheongju – 19. huhtikuuta 2023 Soul) oli eteläkorealainen laulaja ja näyttelijä. Hänet tunnettiin Astro-yhtyeen jäsenenä. Hänet löydettiin kuolleena kotoaan huhtikuussa 2023.
Ruotsinpihlaja
pienoiskuva
Ruotsinpihlaja (Sorbus intermedia) on Etelä-Ruotsissa ja lounaisimmassa Suomessa kasvava, muuallakin puistopuuna yleinen pihlajalaji. Alkujaan Linné antoi sille tieteellisen nimen S. suecica. Ruotsinpihlaja on saanut alkunsa kotipihlajan, etelänpihlajan ja saksanpihlajan tai jonkin sen läheisen sukulaislajin risteymänä.
Levinneisyys ja kasvupaikat
Ruotsinpihlaja kasvaa luonnonvaraisena pääasiassa Ruotsissa, suunnilleen Uppsalasta Göteborgiin ulottuvan linjan eteläpuolella sekä Suomessa Ahvenanmaalla ja lounaissaaristossa. Hajanaisia esiintymiä on Lounais-Suomessa, Baltian maissa ja Etelä-Norjassa. Istutettuna puisto- ja pihapuuna sitä kasvatetaan Etelä-Suomessa.
Se viihtyy avoimilla ja kuivilla kalkkipitoisilla kasvupaikoilla, kalliolehdoissa ja kivikkoisilla avoimilla rinteillä.
Major League Baseball -kausi 2021
Major League Baseball -kausi 2021 oli pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 1. huhtikuuta ja päättyi 3. lokakuuta. 13. heinäkuuta pelattu 91. MLB:n tähdistöottelu oli alun perin tarkoitus pelata Atlantassa, mutta se siirrettiin Denveriin. 117:s World Series alkoi 26. lokakuuta ja päättyi 3. marraskuuta.
Ruotsinpihlaja
Ulkonäkö
Ruotsinpihlaja kasvaa enintään 10–15 metriä korkeaksi. Se eroaa kotipihlajasta etenkin lehtien muodon perusteella: kotipihlajanlehdissä on 5–6 paria ja lehdykät ovat parittain, ruotsinpihlajan lehdet ovat parihalkoisia tai parijakoisia, joskus harvoin voi lehden tyvessä olla lehdykkäpari. Samannäköisen suomenpihlajan lehden tyvessä on yksi tai kaksi lehdykkäparia. Ruotsinpihlajan lehden alapinta on harmaakarvainen. Marja on soikea ja punaruskea.
Käyttö
Marja on syötävä, ja siitä voi valmistaa mehua. Puuaines on vaaleaa ilman sydänpuun tummuutta, ja se on hyvin kovaa, sitkeää ja vaikeasti halottavaa. Puusepänteollisuudessa se on kysytty ainespuu. Puistopuuna laji on siitä erinomainen, että se kestää hyvin leikkaamista ja pakkasia.
Major League Baseball -kausi 2021
Cleveland Indiansille tämä kausi on viimeinen nykyisellä 106 vuotta vanhalla nimellään. Seuraavasta kaudesta alkaen tämä seura muuttaa nimensä Cleveland Guardiansiksi.
Otteluohjelma
Otteluohjelma julkaistiin 9. heinäkuuta 2020. Toisena kautena peräkkäin liigojen välinen pelaaminen on vastaavien divisioonien välillä (AL East vs. NL East, AL Central vs. NL Central, ja AL West vs. NL West). New York Mets ja New York Yankees pelasivat kolmen ottelun ottelusarjan WTC-iskujen muistoksi.
MLB at Field of Dreams -ottelussa, joka siirrettiin vuodella koronan takia, pelasivat vastakkain New York Yankees ja Chicago White Sox Dyersvillessä, Iowassa 12. elokuuta.
MLB Little League Classic -ottelussa pelasivat Los Angeles Angels ja Cleveland Indians Bowman Fieldillä Williamsportissa, Pennsylvaniassa 22. elokuuta. Indians voitti ottelun 3–0.
Taikapiiri (pelitutkimus)
Taikapiiri on pelitutkimuksen käsite, jonka loi Johan Huizinga kirjassaan Leikkivä ihminen. Käsitteen idea on, että kun peli alkaa, syntyy erityinen tila.
Käsite erottaa pelaamisen muusta arjesta erilliseksi hetkeksi, joka antaa sille erityisen aseman ja selittää pelaamisen merkitystä elämässämme. Käsite myös kattaa kaikki eri pelityypit, minkä vuoksi voidaan puhua peleihin yleisesti soveltuvasta teoriasta. Taikapiiri on myös vertauskuva, joka tiivistää monimutkaisen kokonaisuuden.
Valkealammi (Hämeenlinna, Nummenkylä)
Valkealammi eli myös Valkealampi on Kanta-Hämeessä Hämeenlinnassa Nummenkylän lähellä sijaitseva lampi.
Taikapiiri (pelitutkimus)
Taikapiiri-käsitteellä on tämän takia merkittävä asema pelitutkimuksessa. Taikapiiriä on tutkittu viime vuosina paljon, ja käsite on kohdannut myös kritiikkiä.
Valkealammi (Hämeenlinna, Nummenkylä)
Maantietoa
Lammen pinta-ala on 5,7 hehtaaria ja se on 350 metriä pitkä ja 300 metriä leveä. Lampi sijaitsee suolla Mustalammin vieressä. Lampien välistä kulkee matala harjujakson osuus ja se erottaa lammet eri valuma-alueisiin. Lammessa on viisi saarta, joista kaksi on metsäsaaria ja muut suosaaria. Suurin saarista on halkaisijaltaan yli 50 metriä. Saaret ovat autiot. Valkealammin rantaviivan pituus on 1,1 kilometriä ja se on soistunutta metsämaata. Rannoille on rakennettu kaksi vapaa-ajan asuntoa, joille tulee tiet Nummenkylän ja Teuron väliseltä maantieltä. Hattulan ja Hämeenlinnan välinen kuntaraja käy lammesta alle 100 metrin päässä siitä.